Document ID: 32000D0605

32000D0605
L 258/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 септември 2000 година
за изменение на Решение 96/603/ЕО за съставяне на списък с продукти, принадлежащи към класове А „Не предизвикват пожар“, предвиден в Решение 94/611/ЕО за прилагане на член 20 от Директива 89/106/ЕИО на Съвета относно строителните продукти
(нотифицирано под номер С(2000) 2640)
(текст от значение за ЕИП)
(2000/605/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/106/ЕИО от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти (1),изменен с Директива 93/68/ЕИО (2), и по-специално член 20 от нея,
като има предвид, че:
(1)
Решение 96/603/ЕО на Комисията (3) установи списък на продукти, спадащи към класове А „Не предизвикват пожар“, предвидени в таблици 1 и 2 на приложението към Решение 94/611/ЕО на Комисията (4), което описва европейската система за класификация за отбелязване на реакцията при пожар на строителните продукти.
(2)
Решение 94/611/ЕО бе заменено с Решение 2000/147/ЕО на Комисията (5), което не се отнася до класове А, което изисква изменение на Решение 96/603/ЕО.
(3)
Мерките, предвидени в настоящото решение, са в съответствие със становището на Постоянния комитет по строителство,
ПРИЕ НАСТОЯЩОТО РЕШЕНИЕ:
Член 1
Решение 96/603/ЕО се изменя, както следва:
1.
В член 1 първият параграф се заменя със следното:
„Материалите и продуктите, произведени от тях, които са изброени в приложението към настоящото решение, поради ниската им възпламеняемост и при условията, също изложени в приложението, се класират в класове А1 и клас А1FL, както е предвидено в таблици 1 и 2 в приложението към Решение 2000/147/ЕО.“
2.
Приложението се изменя, както следва:
а)
заглавието се заменя със следното:
„Материали, за които се смята че дават реакция при пожар от класове А1 и А1FL, както е предвидено в Решение 2000/147/ЕО, без да е необходимо да се провеждат тестове“;
б)
общите бележки се изменят както следва:
i)
в първия и третия параграф „класове А“ се заменя с „клас А1 и клас А1FL“,
ii)
в първия и в четвъртия параграф „(което е по-ниско)“ се заменя с „(което е по-точно)“.
Член 2
Адресати на настоящото решение са държавите-членки.
Съставено в Брюксел на 26 септември 2000 година.

Labels: 1
20
7
3
9
0